**Előterjesztés**

**Főállású polgármester illetményének és költségtérítésének megállapítása**

**tárgyú napirendi ponthoz**

**Tisztelt Képviselő-testület!**

**Tisztelt Bizottság!**

A főállású polgármester illetményét és annak költségtérítését az Mötv. 71. § (4) b) pontja szabályozza, az állandó lakosságszám alapján.

Az illetmény mértéke a megyei jogú város polgármestere, a fővárosi kerületi önkormányzat polgármester illetménykiegészítéssel és illetménypótlékkal növelt illetményének a 60 %-a, azaz 780 000,- Ft.

**Litér Község Önkormányzat Képviselő-testületének**

**…../2023. (IX.12.) LKt. határozata**

Litér Község Önkormányzata Képviselő-testülete a főállású megbízatású polgármester tiszteletdíjának mértékét 780 000,-Ft-ban azaz Hétszáznyolcvan ezer forintban rögzíti.

A tiszteletdíj 2023. szeptember 29.-től kerül rögzítésre.

A képviselő-testület felkéri a Jegyzőt, hogy a szükséges dokumentációkat készítse el.

Felelős: Bencze Éva jegyző

Határidő: 2023. szeptember 29.

A főállású polgármester havonta az illetményének, tiszteletdíjának 15%-ában meghatározott összegű költségtérítésre jogosult.

**Litér Község Önkormányzat Képviselő-testületének**

**…./2023. (IX.12.) LKt. határozata**

Litér Község Önkormányzata Képviselő-testülete a főállású megbízatású polgármester költségtérítését havi tiszteletdíjának 15 %-ában, 117 000,- Ft-ban, azaz Száztizenhét ezer forintban rögzíti.

A költségtérítés 2023. szeptember 29. napjától illeti meg a polgármestert.

A képviselő-testület felkéri a Jegyzőt, hogy a szükséges dokumentációkat készítse el.

Felelős: Bencze Éva jegyző

Határidő: 2023. szeptember 29.

Bencze Éva sk

jegyző

**Társadalmi megbízatású alpolgármester illetményéről tájékoztatás**

Mötv. 71. § (5) bekezdése alapján a társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

A társadalmi megbízatású polgármester tiszteletdíja: 390 000 Ft.

A társadalmi megbízatású alpolgármester tiszteletdíját az Mötv. 80. § (2) bekezdése alapján kell a képviselő-testületnek megállapítania.

A társadalmi megbízatású alpolgármester tiszteletdíját a képviselő-testület úgy állapítja meg, hogy az nem haladhatja meg a társadalmi megbízatású polgármester tiszteletdíja 90%-át, azaz 351 000 Ft-ot.

Jelenleg a társadalmi megbízatású alpolgármester tiszteletdíja bruttó 90 000 Ft/hó.

A társadalmi megbízatású alpolgármester tiszteletdíja a továbbiakban is bruttó 90 000 Ft összegben marad.

Osváth Örs sk polgármester